 **И.бр. 1543/2014**

Извршителот Орце Гоцевски од Делчево, бул.Македонија бр.45/5-14 врз основа на барањето за спроведување на извршување од доверителот Ване Тодосиев од Кочани,  засновано на извршната исправа Пресуда РО.бр.104/2010 од 26.04.2011 година на Основен суд Кочани, против должникот ЈП ЗА СТОПАНИСУВАЊЕ СО ОБЈЕКТИ ЗА СПОРТ ВО СОПСТВЕНОСТ НА Р.М. Скопје,  за спроведување на извршување, на ден 20.07.2023 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА прва продажба со усно јавно наддавање на недвижноста означена како:

-кп.бр.8773 базен на м.в. "Р. Брегалница" со волумен од 2100м3, опишан во листот В-лист за згради, делови од згради и други објекти од имотниот лист бр. 1593 КО Делчево, со утврдено право на сопственост на име на должникот, ЈП ЗА СТОПАНИСУВАЊЕ СО ОБЈЕКТИ ЗА СПОРТ ВО СОПСТВЕНОСТ НА Р.М.

Продажбата ќе се одржи на ден 16.08.2023 година во 10,00 часот во просториите на Извршител Орце Гоцевски во Делчево, на ул. “Булевар Македонија” бр.45/5-14.

Почетната вредност на недвижноста, утврдена со заклучок на извршителот И.бр.1543/2014 од 21.06.2023 година, изнесува 7.189.166,00 денари, под која недвижноста не може да се продаде на првото јавно наддавање.

Недвижноста е оптоварена со следните товари и службености: закуп до 01.09.2025 година. Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција, која изнесува 1/10 (една десетина) од утврдената вредност на недвижноста. Уплатата се врши на жиро сметката од извршителот со бр. 240160002289415 во УНИ Банка АД Скопје, најдоцна 1 (еден) ден пред продажбата.

Даночните обврски по основ на продажбата паѓаат на товар на купувачот.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање. Најповолниот понудувач-купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а од положената гаранција ќе се намират трошоците на новата продажба и ќе се надомести разликата меѓу цената постигната на поранешната и на новата продажба.

Овој заклучок ќе се објави во следните средства за јавно информирање дневен весник Нова Македонија и на WEB страната на Комората на извршители.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л